મોડાસા શહેરમાં બપોરના એક વાગ્યા બાદ રામપાર્ક કા રાજા,મેઘરજ રોડ યુથ જંક્શન,રિદ્ધિ સિદ્ધિ મનોકામના યુવક મંડળ,સાંઈગ્રુપ ઓધારી યુવક મંડળ, સોનીવાડા, ભોઈવાડા, કડીયાવાડા સહિતના જાહેરસ્થળોએ અને ઘરે,ધંધા-રોજગાળના સ્થળે પ્રસ્થાપિત કરેલી ગણપતિદાદાની પ્રતિમાઓ ડીજેના,બેન્ડવાજા અને ઢોલીઓના તાલે  ધીરે ધીરે પંડાલમાંથી વિસર્જન સ્થળ તરફ પ્રયાણ થતા સ્વયંભૂ નગરજનો વિસર્જન યાત્રામાં જોડાઈ ગયા હતા, “અગલે બરસ તું જલ્દી આના” અને “ગણપતિ બાપ્પા મોરયા” ના નાદ સાથે વાતાવરણ ગુંજી ઉઠ્યું હતું  વિસર્જન યાત્રા શાંતિપૂર્ણ યોજાય તે માટે પોલીસતંત્ર દ્વારા વિસર્જન યાત્રાના સાથે અને માર્ગો પર ચુસ્ત પોલીસ બંદોબસ્ત ગોઠવી દીધો હતો.